ToekomsVenster: Om in pas te bly | Maroela Media
ToekomsVenster: Om in pas te bly
Foto: Dalene de Vente.
Lees: Galasiërs 5
Hier is nog 'n Karakter-toets! Lys die karaktertrekke van Jesus – soos weergegee in Galasiërs 5:22 – en merk die tekorte in jou eie karakter, maar stel dan vir jou mylpale op en dan merk jy hoe en wanneer die Heilige Gees jou hierin lei en vorm. Moenie moedeloos raak nie, want die Heilige Gees sal juis vir jou toetse gee in die terreine (karaktertrekke) waar jy groei en vorming nodig het! Wees eerder opgewonde oor sulke toetse as om moedeloos te word omdat jy reken die Here is aspris, of dat jy maar net weer gaan faal! Nee, stel jou eerder in om die stem, pas en ritme van die Heilige Gees fyn raak te hoor en te ervaar hoe daardie karaktertrek – van omstandigheid tot omstandigheid – meer en meer in jou vorm aanneem.
Efesiërs 5:8, OAV: "Vroeër was julle duisternis, maar nou is julle lig in die Here – wandel soos kinders van die lig." Plaas jou eie karakter en lewenswandel onder die mikroskoop van die Heilige Gees en vra jouself: "Waar is ek uit pas uit met die ritme wat die Heilige Gees vir my lewe en karakter aangee?" Hoe ernstig is jy daaroor om daar waar jy uit pas uit is, dinge reg te stel?
Here, ek kry skaam dat ek so maklik uit pas raak met u karakter. Help my. Vorm my. Amen.
Gedagte vir die dag: Maak dissipels vir Jesus
Gedagte vir die dag: Blydskap in die môre!
Goeie more ja Gal 5:22 raak aan mens se hart vrug vandie Gees by my is "vrede"wat uitstaan Ek bid baie vir vrede in die land en glo en vertrou God sal voorsien vir vrede in die land